Diari Oficial de la Generalitat Valenciana


Sumari del DOGV 6811, del 05-07-2012 (2012/6462)

RESOLUCIÓ de 18 de juny de 2012, de la presidenta de l'Institut Valencià de Seguretat i Salut en el Treball (INVASSAT), per la qual es convoca una beca per a la realització de pràctiques professionals de tècnic de seguretat i salut laboral a l'INVASSAT.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6811

Data del DOGV
:   05-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6462


Data del document
:   18-06-2012

Organisme emissor
:   Institut Valencià de Seguretat i Salut en el Treball

Tipus de document
:   Resolució

Descriptors 

:   * ajuda pública

RESOLUCIÓ de 18 de juny de 2012, de la presidenta de l'Institut Valencià de Seguretat i Salut en el Treball (INVASSAT), per la qual es convoca una beca per a la realització de pràctiques professionals de tècnic de seguretat i salut laboral a l'INVASSAT. [2012/6462]  
L'INVASSAT, organisme autònom adscrit a la Conselleria d'Educació, Formació i Ocupació, ha decidit contribuir, en alguna mesura, a través de la convocatòria anual de beques per a la formació de postgraduats que hagen finalitzat els seus estudis recentment, a facilitar l'accés del món universitari al coneixement de l'Administració autonòmica, de manera que els permeta una ampliació dels seus coneixements i els proporcione una visió pràctica dels àmbits d'actuació propis com la prevenció dels riscos laborals.  
D'acord amb el que establix l'article 7.3 del Decret 132/2009, de 4 de setembre, del Consell, pel qual es regula la concessió de beques, en relació amb el Decret 122/2006, de 8 de setembre, del Consell, pel qual s'aprova el Reglament Orgànic i Funcional de l'Institut Valencià de Seguretat i Salut en el Treball, resolc:  
  
Primer  
Convocar un concurs públic per a la concessió d'una beca per a la realització de pràctiques professionals de tècnic de seguretat i salut laboral en el Servici de Promoció i Desenrotllament de la Prevenció de l'INVASSAT.  
La convocatòria es regirà per les bases establides en esta resolució; pel Decret 132/2009, de 4 de setembre, del Consell, pel qual es regula la concessió de beques; per l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II, de les beques de pràctiques professionals, del Decret 132/2009, del Consell, pel qual es regula la concessió de beques; per les disposicions bàsiques contingudes en la Llei 38/2003, de 17 de novembre, General de Subvencions, i pels preceptes de desplegament reglamentari d'estos establits en el Reial Decret 887/2006, de 21 de juliol; per les prescripcions contingudes en l'articulat del Text Refós de la Llei d'Hisenda Pública de la Generalitat Valenciana, pel qual s'aprova el Decret Legislatiu de 26 de juny de 1991, que, aplicant-se a esta matèria, no estiguen en contradicció amb aquelles, i per a allò no previst en este, pels preceptes que no tinguen caràcter bàsic de la Llei 38/2003, General de Subvencions, i pel seu reglament de desplegament.  
  
La present convocatòria no necessita ser notificada a la Comissió Europea, ja que no complix tots els requisits de l'apartat 1 de l'article 107 del Tractat de Funcionament de la Unió Europea, perquè l'ajuda va dirigida a l'atorgament de beques per a pràctiques professionals els beneficiaris de les quals són persones físiques que no exercixen una activitat econòmica, i per tant no afecten els intercanvis comercials entre estats membres, no produïxen cap falsejament a la competència ni afavorixen determinades empreses o produccions, tot això de conformitat amb l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
Segon  
Aprovar les bases per les quals es regirà la seua concessió, que figuren en l'annex I d'esta resolució.  
  
Tercer  
La beca, l'import màxim de la qual serà de 12.000,00 euros, serà finançada a càrrec de la línia de subvenció SE835, «Beques de formació», del capítol IV del pressupost de gastos de l'INVASSAT, i la seua duració serà d'un any a partir de l'1 de juliol de 2012 o des de la data que s'indique expressament en la resolució de concessió, en el cas que esta fóra posterior. El dit import es distribuirà en les anualitats següents:  
Any 2012: 6.000 euros.  
Any 2013: 6.000 euros.  
  
  
  
  
\*\*\*\*\*\*\*\*\*\*\*\*\*\*\*  
  
Quart  
Per delegació de la presidenta de l'INVASSAT, el director de l'INVASSAT resoldrà la concessió d'esta convocatòria de beca i dictarà totes resolucions que siguen necessàries per al desplegament i l'execució de la present disposició, d'acord amb el Decret 122/2006, de 8 de setembre, del Consell, pel qual s'aprova el Reglament Orgànic i Funcional de l'Institut Valencià de Seguretat i Salut en el Treball.   
  
Quint  
La present resolució produirà efectes des de l'endemà de la publicació en el Diari Oficial de la Comunitat Valenciana. Contra esta resolució, que esgota la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que disposen els articles 10.1.a i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició d'un recurs potestatiu de reposició davant d'este òrgan, d'acord amb els articles 116 i 117 de la Llei 4/1999, de 13 de gener, de Modificació de la Llei 30/1992, de 26 de novembre, o de la possibilitat d'exercitar-ne qualsevol altre que es considere procedent.  
  
  
València, 18 de juny de 2012.- La presidenta de l'INVASSAT: María José Catalá Verdet.  
  
  
ANNEX I  
  
Bases de la convocatòria per a la concessió d'una beca de tècnic de seguretat i salut laboral per a la realització de pràctiques professionals al Centre de Documentació de l'INVASSAT, adscrit al Servici de Promoció i Desenrotllament de la Prevenció de l'INVASSAT.  
  
Primera. Objecte de la convocatòria  
La present convocatòria té com a objecte la concessió, d'acord amb els principis de publicitat i concurrència competitiva, d'una beca per a la realització de pràctiques professionals en el Servici de Promoció i Desenrotllament de la Prevenció de l'INVASSAT en actuacions dirigides a la investigació i la cerca de documentació tècnica.  
  
Segona. Modalitat, titulacions admeses i nombre de beques  
Tercera. Requisits dels sol·licitants  
1. Podran optar a l'obtenció d'una beca els que complisquen els requisits següents:  
a) Tindre la nacionalitat espanyola o ser nacional d'un estat membre de la Unió Europea o nacional d'aquells estats a què, en virtut de tractats internacionals firmats per la Comunitat Europea i ratificats per Espanya, s'aplique la lliure circulació de persones.  
b) Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
c) Estar en possessió del títol oficial exigit en la convocatòria, expedit o homologat per les autoritats espanyoles corresponents, i que no hagen transcorregut més de cinc anys des de la seua finalització.  
Quedaran excloses les persones aspirants que no complisquen els requisits anteriors.  
d) No patir una malaltia o discapacitat que impedisca el compliment de les obligacions inherents a la concessió i el normal desplegament de les pràctiques professionals.  
Les persones discapacitades que no tinguen este impediment podran al·legar la seua condició a l'efecte de dirimir l'empat referit en la base deu.  
e) No incórrer en les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions (BOE núm. 276, de 18.11.2003).  
f) Estar al corrent en les obligacions fiscals i amb la Seguretat Social i no mantindre una relació laboral fixa.  
g) No ser beneficiari de cap beca de pràctiques professionals en la Generalitat, llevat que resten menys de dos mesos per a finalitzar-la, ni haver sigut beneficiari de beques de pràctiques professionals en la Generalitat per un període igual o superior a 36 mesos.  
h) Complir les bases de la convocatòria i la resta de normes aplicables.  
i) No ser major de 35 anys.  
2. El compliment temporal dels requisits s'entendrà referit a la data de finalització del termini de presentació de sol·licituds, excepte per als indicats en les lletres g) i h), el compliment dels quals s'ha de considerar referit a la data de concessió de la beca, si és el cas.  
  
Quarta. Procediment de selecció  
1. La selecció dels aspirants s'efectuarà per mitjà de la valoració de mèrits, de conformitat amb el que establixen estes bases.  
2. A l'efecte de la valoració, es consideraran com a mèrits els següents:  
A) Expedient acadèmic:  
La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.  
Quan la ponderació estiga realitzada amb una puntuació 0-4, s'aplicarà el que disposen els apartats 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
  
B) Coneixements de valencià:  
Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent i puntuant-se exclusivament el nivell més alt acreditat:  
  
Grau superior: 1 punt  
Grau mitjà: 0,75 punts  
Grau elemental: 0,50 punts  
Grau oral: 0,25 punts  
  
C) Coneixements d'idiomes de la Unió Europea:  
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.  
La puntuació màxima que es podrà obtindre per al conjunt dels idiomes i cursos acreditats serà d'1 punt.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
  
D) Coneixements addicionals:  
1. Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.  
2. Cursos de formació relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament d'una duració igual o superior a 15 hores que hagen sigut cursats o impartits per la persona interessada, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores, 1,50 punts.  
d) De 50 o més hores, 1,00 punts.  
e) De 25 o més hores, 0,50 punts.  
f) De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es puntuaran en el present subapartat ni en l'apartat C anterior els cursos de valencià i d'idiomes.  
E) Entrevista:  
Els aspirants que tinguen una valoració mínima de 8 punts en la suma dels cinc primers apartats d'este barem de mèrits seran convocats a una entrevista que versarà sobre la seua formació, la seua trajectòria acadèmica i professional i els seus coneixements sobre les matèries relacionades amb l'objecte de les beques convocades. L'entrevista podrà ser valorada amb un màxim de 4 punts i el resultat se sumarà a la puntuació obtinguda per cada aspirant en els apartats anteriors d'este barem, a fi d'obtindre, com a resultat, la puntuació final del procés de selecció.  
  
Per a superar l'entrevista personal serà necessari obtindre, com a mínim, 1 punt i serà la comissió avaluadora la que establirà els criteris de ponderació per a determinar l'atorgament de la puntuació corresponent a cada aspirant.  
De conformitat amb el que establix la base quinze de la convocatòria, els qui, després d'haver sigut citats a l'entrevista, hagen sigut avaluats per este concepte i no hagen resultat adjudicataris de les beques, quedaran inclosos, per orde decreixent de puntuació, en la borsa de reserva corresponent.  
  
Quinta. Duració  
El període de realització de la beca serà d'un any comptat a partir de l'1 de juliol de 2012 o des de la data que s'indique expressament en la resolució de concessió, en el cas que esta fóra posterior.   
No obstant això, el dit període podrà prorrogar-se per un període de 12 mesos addicionals, sempre que hi haja disponibilitat pressupostària adequada i suficient i l'exercici de l'activitat que s'estiga efectuant així ho requerisca o aconselle.  
  
Sexta. Dotació i pagament de la beca  
1. La beca estarà dotada amb 1.000 euros bruts mensuals, import al qual es practicaran les retencions que corresponguen.  
2. Este import s'abonarà mensualment, prèvia certificació del responsable de la unitat administrativa on la persona becada realitze la pràctica, a càrrec del crèdit indicat en el punt tercer d'esta resolució.  
  
  
Sèptima. Formalització de les sol·licituds i termini de presentació  
1. La sol·licitud i el currículum es presentaran exclusivament per via telemàtica, com establix l'article 3 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009, del Consell, pel qual es regula la concessió de beques, sense perjuí de la normativa establida amb caràcter general sobre presentació de sol·licituds davant de les administracions públiques. A la sol·licitud i al currículum es podrà accedir en la seu electrònica de la Generalitat en Internet (). El formulari de sol·licitud incorpora una declaració responsable, per mitjà de la qual la persona sol·licitant manifesta sota la seua responsabilitat que totes les dades que figuren en la sol·licitud i en el currículum són certes i que es troba en possessió de la documentació que així ho acredita, i la qual queda a la disposició de la comissió de valoració per a la comprovació, el control i la inspecció que es consideren oportuns. Segons l'article 71 bis de la Llei 30/1992, de Règim Jurídic de les Administracions Públiques i del Procediment Administratiu Comú, la inexactitud, la falsedat o l'omissió, de caràcter essencial, en qualsevol dada o manifestació de la declaració responsable, així com la falta d'acreditació dels requisits exigits, determinaran la impossibilitat de continuar en la convocatòria. Així mateix, amb la formalització de la sol·licitud s'atorga l'autorització als òrgans gestors de l'INVASSAT per a obtindre directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions, així com per a la comprovació directa de les dades d'identitat (DNI) i, si és el cas, de residència d'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives.  
  
2. Per a poder realitzar la presentació electrònicament, la persona sol·licitant haurà de disposar de firma electrònica, per mitjà del certificat reconegut per als ciutadans emés per l'Agència de Tecnologia i Certificació Electrònica () o del DNI electrònic.  
3. La presentació de la sol·licitud i el currículum en el registre electrònic es podrà acreditar per mitjà del rebut expedit per este de manera automàtica.  
4. El termini de presentació de sol·licituds serà de 15 dies hàbils comptats des de l'endemà de la publicació de la present orde en el Diari Oficial de la Comunitat Valenciana. A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La recepció en dia inhàbil es considerarà efectuada el primer dia hàbil següent. En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les sol·licituds anteriors.  
  
  
Octava. Documentació que s'ha de presentar  
Les persones sol·licitants no adjuntaran cap documentació a la sol·licitud i al currículum. Les persones sol·licitants que siguen seleccionades per a la fase d'entrevista hauran de presentar en el dit acte la documentació acreditativa dels mèrits detallats en el currículum, sense perjuí que la comissió de valoració puga requerir la dita documentació en qualsevol altre moment del procediment.   
  
Novena. Causes d'exclusió  
En el cas que els dits mèrits no s'acrediten en el moment establit, la persona sol·licitant quedarà exclosa del procés.  
Els mèrits que no siguen acreditats suficientment no seran tinguts en compte a l'efecte de la valoració.  
  
Deu. Comissió avaluadora  
1. Per a la valoració dels mèrits acreditats es constituirà una comissió avaluadora formada pels membres següents:  
· President/a: cap del Servici de Promoció i Desenrotllament de la Prevenció o funcionari/ària en qui delegue.  
· Vocals:   
- Cap de secció del Centre de Documentació i Publicacions o funcionari/ària en qui delegue.  
- Tècnic/a del Servici de Promoció i Desenrotllament de la Prevenció.  
· Secretari/ària: actuarà com a secretari/ària el cap de secció de Personal i Assumptes Generals, que assistirà a les sessions que faça la comissió amb veu però sense vot.  
2. Els membres de la comissió podran ser assessorats pel personal tècnic o professional que consideren necessari, el qual podrà assistir-hi amb veu però sense vot.  
3. El funcionament de la comissió es regirà pel que disposa l'article 18 del Decret 132/2009, de 4 de setembre, del Consell.  
4. A la vista dels documents efectivament acreditatius, la comissió avaluadora verificarà els mèrits al·legats i elaborarà una llista ordenada segons la puntuació obtinguda.  
5. Només seran convocades a l'entrevista prevista en l'apartat E de la base quinta les persones que hagen obtingut en la resta d'apartats de la base quinta una puntuació no inferior a 4 punts respecte a l'obtinguda per l'aspirant amb millor puntuació.   
6. A fi d'aplicar els principis generals de la Llei 11/2003, de 10 d'abril, sobre l'Estatut de les Persones amb Discapacitat, els casos d'empat es resoldran a favor de les persones discapacitades que acrediten el reconeixement d'esta condició segons s'establix en l'article 2 de la llei esmentada.  
7. La resta de casos d'empat es resoldran a favor de l'aspirant que presente millor expedient acadèmic.  
8. Obtinguda la puntuació provisional dels aspirants, s'exposarà la llista ordenada segons la puntuació obtinguda en la pàgina web de l'INVASSAT () durant 10 dies per a la fase d'al·legacions. Tant esta com les successives publicacions s'efectuaran pel mateix mitjà.   
  
Onze. Concessió  
1. Finalitzat el procés de selecció, i a la vista de la relació ordenada segons la puntuació de les persones aspirants, la comissió avaluadora elevarà a la direcció de l'INVASSAT, per a la resolució, una proposta de concessió de la beca.  
2. La direcció de l'INVASSAT dictarà, en el termini de dos mesos, comptats a partir de la publicació de la present convocatòria, la resolució d'adjudicació de la beca convocada i de constitució d'una borsa de reserva per al cas que es produïsca alguna renúncia o abandó.  
3. D'acord amb l'article 9 del Decret 132/2009, del Consell, i amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, esta resolució serà publicada en el Diari Oficial de la Comunitat Valenciana, acte que tindrà l'efecte de notificació a les persones interessades. Igualment, en el termini de dos mesos es donarà publicitat a la resolució de concessió en els mitjans de difusió ja mencionats en la base novena, punt 4.   
  
4. D'acord amb el que preveu l'article 42.4 de la Llei 30/1992, de 26 de novembre, modificada per Llei 4/1999, de 13 de gener, si la resolució d'adjudicació de les beques no és notificada en el termini anteriorment establit, es consideraran desestimades les sol·licituds presentades.  
  
  
Dotze. Obligacions de les persones becades   
Seran obligacions de les persones becades:  
1. Acceptar i complir les normes establides en l'articulat d'esta convocatòria, les que s'establisquen en l'acceptació per escrit de la beca i les instruccions que, durant el seu període de vigència, es reben de les persones que designe l'INVASSAT per a supervisar l'activitat.  
  
2. Començar la realització de la beca dins del termini que es fixe i desplegar la seua labor sense que cap altre compromís impedisca o dificulte el compliment ininterromput de les obligacions contretes.  
  
Tretze. Incompatibilitat, incidències i tutoria  
1. La condició de becari no implicarà cap vinculació laboral o administrativa amb l'INVASSAT, i tant la concessió com l'aprofitament de la beca seran incompatibles amb el gaudi d'altres beques que puguen concedir-se per a la mateixa activitat o similar.  
2. La direcció de l'INVASSAT resoldrà les incidències que es produïsquen durant el període de realització de la beca a proposta del cap de servici corresponent, i podrà deixar-la sense efecte, amb l'audiència prèvia de la persona interessada, en els casos d'incompliment de les obligacions sense causa justificada, de no realitzar l'activitat que va motivar la concessió o de deixar de complir els requisits exigits en esta convocatòria.  
3. El o la cap de secció del Centre de Documentació exercirà la tutoria de les pràctiques professionals i vetlarà pel compliment de les condicions de l'exercici de la beca.  
  
Catorze. Protecció de dades  
Les dades personals dels aspirants arreplegades en el transcurs del procediment seran incloses en un fitxer automatitzat de l'òrgan convocant, en els termes i les condicions establits en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica. (Preguntar nom del fitxer.)  
  
Quinze. Borsa de reserva  
1. Es constituirà una borsa de reserva, prioritzada per orde decreixent de puntuació.   
2. Tindran dret a estar incloses en la borsa de reserva aquelles persones aspirants que, després d'haver sigut citades a l'entrevista inclosa en el procés selectiu, hagen sigut avaluades per este concepte i no hagen resultat adjudicatàries de les beques.  
3. En el cas que es produïsquen vacants durant el període de realització de les beques a causa de renúncies, abandons, incompliment d'obligacions o qualsevol altra incidència, es podrà concedir una nova beca per la resta del període màxim per acomplir entre els integrants de la borsa regulada en esta base, o podrà ser declarada deserta.  
  
4. La condició d'integrant de les borses de reserva no generarà en cap moment una relació laboral amb la Generalitat, ni un compromís d'accés a la condició de becari.  
  
Setze. Resolució d'incidències  
1. El director de l'INVASSAT, per delegació de la presidenta de l'INVASSAT, resoldrà les incidències que es produïsquen durant el període de desplegament de les beques, amb un informe previ de la direcció tècnica. Esta direcció tècnica podrà proposar que es deixen sense efecte beques concedides, amb l'audiència prèvia de les persones interessades, en el cas d'incompliment d'obligacions per part de les persones becades, o quan no realitzen l'activitat que va motivar la concessió de les beques o deixen de complir els requisits necessaris, o quan incomplisquen, sense causa que ho justifique, les condicions establides en la present orde.  
2. La renúncia a les beques donarà lloc a la pèrdua dels drets econòmics meritats.  
3. La concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions, donarà lloc a la rescissió de la beca concedida, amb la pèrdua, total o parcial, del dret a cobrar-la.  
  
Dèsset. Acceptació de les bases  
La participació en la present convocatòria implica l'acceptació de les bases que la regulen.